……….………(sz.) napirend

Előterjesztve:
Kerületfejlesztési Bizottsághoz

**E L Ő T E R J E S Z T É S**

**a Képviselő-testület 2022. szeptember 29-ei rendes ülésére**

Tárgy: Javaslat Budapest Főváros II. Kerületi Önkormányzat Képviselő-testületének a településterv, a településképi arculati kézikönyv és a településképi rendelet helyi partnerségi egyeztetésének szabályairól szóló …./2022. (… …) önkormányzati rendelete megalkotására

Készítette: ………………………………

Trummer Tamás

főépítész

**Egyeztetve:** ……………………………….

Szabó Gyula s.k.

alpolgármester

**Látta:**  **………………………………..**

dr. Szalai Tibor

jegyző

 ………………………………..

 dr. Silye Tamás

jegyzői igazgató

A napirend tárgyalása zárt ülést nem igényel.

**Tisztelt Képviselő-testület!**

Budapest Főváros II. kerület közigazgatási területén a településfejlesztés, településrendezés vonatkozásában a partnerségi egyeztetés szabályait Budapest Főváros II. Kerületi Önkormányzatnak a *partnerségi egyeztetés szabályairól* szóló 6/2017.(II.24.) önkormányzati rendelete szabályozza (a továbbiakban: Régi Partnerségi R.). A Régi Partnerségi R. a 2016. évi LXXIV. törvény és a 1997. évi LXXVIII. törvény korábban hatályos előírásai, valamint *a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről* szóló 314/2012.(XI. 8.) Kormányrendelet (a továbbiakban: Korm.r.1.) alapján készült.

A Korm.r.1.‑ben előírt intézkedéseket felváltó *a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről* szóló 419/2021.(VII.15.) Korm. rendelet (a továbbiakban: Korm.r.2.) rendelkezései — a korábbi rendelkezésekkel ellentétben — nem írja elő kötelezően, de továbbra is lehetővé teszi helyi partnerségi egyeztetés alkalmazását. A Kerületfejlesztési Bizottság 38/2022.(V.24.) számú határozatában Új partnerségi rendelet megalkotását javasolja — azért, hogy *„… az Önkormányzat alkalmazza a* Korm.r.2. *szerinti ún. „helyi partnerségi egyeztetés” t. …*” az eddigi gyakorlat szerint, lehetővé téve a közvetlen/személyes kapcsolattartást a partnerekkel.

A Képviselő-testület a 2016. évi LXXIV. törvény 12. § (4), valamint a Korm.r.2. 75.§ (1) bekezdései alapján alkothat a (helyi) partnerségi egyeztetés szabályairól rendeletet *a településtervek, a kézikönyv vagy a településképi rendelet készítése, módosítása* tekintetében.

A Korm.r.2. 78. § (1) bekezdés b) pontja alapján a 2022. július 1-től indult egyeztetések esetén a Korm.r.2. VII-IX. fejezetében foglalt eljárási rendelkezéseket kell alkalmazni.

A fentiek alapján szükséges, hogy a településtervek, a településképi arculati kézikönyvek és a településképi rendeletek 2022. július 1-től induló egyeztetési eljárásához a Képviselő-testület új partnerségi rendeletet alkosson.

Az elfogadásra előkészített rendelettervezet alapján

1. a lakosság tájékoztatása az alábbi felületeken történik:
	1. a Hivatal Központi Ügyfélszolgálatnál (1023 Budapest, Margit utca 2-4. címen),
	2. a www.masodikkerulet.hu honlapon,
	3. az Önkormányzat lapja a Budai Polgár,
	4. Lakossági fórumokon (a megalkotandó rendelet szerinti esetekben).
2. a településterv, a kézikönyv és a településképi rendelet készítésekor és módosításakor helyi partnerségi egyeztetést is le kell folytatni, melynek keretében, a megalkotandó rendelet szerinti esetekben lakossági fórumot kell tartani, amelynek időpontját a fentiek szerint közzétett hirdetményben kell közzétenni.
3. beérkezett partnerségi véleményekről – a jelenlegi gyakorlatnak megfelelően, átruházott hatáskörben – a Kerületfejlesztési Bizottság dönt.

Fentiekre tekintettel kérem a Tisztelt Képviselő-testületet, hogy alkossa meg rendeletét a helyi partnerségi egyeztetés szabályairól!

Budapest, 2022. szeptember 20.

 **Őrsi Gergely**

 **Polgármester**

**Budapest Főváros II. Kerületi Önkormányzat Képviselő-testületének /2022. ( . .) önkormányzati rendelete**

**a településterv, a településtervi arculati kézikönyv és a településképi rendelet helyi partnerségi egyeztetésének szabályairól**

Budapest Főváros II. Kerületi Önkormányzat Képviselő-testülete a településkép védelméről szóló 2016. évi LXXIV. törvény 12. § (4) bekezdésében foglalt felhatalmazás alapján, a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 5. pontjában meghatározott feladatkörében eljárva a következőket rendeli el:

**1. Általános rendelkezések**

**1. §**

(1) A rendelet célja, hogy a Budapest Főváros II. kerület közigazgatási területére készülő településfejlesztési koncepció (a továbbiakban: koncepció), integrált településfejlesztési stratégia (a továbbiakban: stratégia) és településfejlesztési terv (a továbbiakban: fejlesztési terv), településrendezési eszközök és településrendezési terv (a továbbiakban: rendezési terv), továbbá a településképi arculati kézikönyv (a továbbiakban: kézikönyv) és a településképi rendelet megalkotására vagy módosítására irányuló eljárásokban a jogszabályban előírt egyeztetések során biztosítani lehessen a véleményt adó partnerek bevonását, a vélemények megfelelő dokumentálását, továbbá a dokumentumok és az eljárás nyilvánosságát.

(2) A cél megvalósításához a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményről szóló 419/2021.(VII.15.) Korm. rendelet (a továbbiakban: Új-TRK) rendelkezései és e rendeletben foglaltak szerint kell eljárni.

**2. A partnerek köre**

**2. §**

(1) Budapest Főváros II. Kerületi Önkormányzat (a továbbiakban: Önkormányzat) — az adott eljárás előzetes tájékoztatása során, illetve amennyiben az egyeztetési eljárásban nincs előzetes tájékoztatási szakasz, akkor az elfogadás előtti véleményezés során — a helyi partnerségi egyeztetésben résztvevőnek (a továbbiakban: Partner) tekinti

*a)* a lakosság (állandó lakóhellyel, tartózkodási hellyel vagy ingatlantulajdonnal rendelkező természetes személy),

*b)* az érdekképviseleti, civil és gazdálkodó szervezetek, vallási közösségek, valamint

*c)* a környezet védelmének általános szabályairól szóló 1995. évi LIII. törvény 98. § (2) bekezdés a) pontja alapján a környezetvédelmi érdekek képviseletére létrehozott, politikai pártnak és érdekképviseletnek nem minősülő egyesületek (a továbbiakban: környezetvédelmi egyesületek)

közül azt, aki e rendelet szerint bejelentkezik az eljárásba.

(2) Az érdekképviseleti, civil és gazdálkodó szervezetek, vallási közösségek, valamint a környezetvédelmi egyesületek az adott véleményezési eljárásba az Önkormányzat polgármesteréhez a közzétett tájékoztatóban megadott határidőn belül benyújtott írásbeli kérelemmel jelentkezhetnek be. A kérelemben meg kell jelölni a véleményezési eljárás tárgyát, a szervezet nevét, képviselőjét, postai címét és e-mail címét.

**3. A partnerek tájékoztatásának módja és eszközei**

**3. §**

(1) Az Önkormányzat a Partnerek tájékoztatása, valamint a koncepció, a stratégia és a fejlesztési terv, a településrendezési eszközök és a rendezési terv, a kézikönyv és a településképi rendelet egyeztetési eljárásának elősegítése céljából a honlapján (www.masodikkerulet.hu) folyamatosan közzéteszi a hatályos dokumentumokat és terveket, valamint az aktuálisan véleményezhető tervezeteket.

(2) A koncepció, a stratégia és a fejlesztési terv, a településrendezési eszközök és a rendezési terv, a kézikönyv és a településképi rendelet dokumentációjának tartalmától és az egyeztetési eljárás módjától függően a polgármester, az értelmezéshez szükséges részletezettséggel és szükség esetén alátámasztó munkarészeket is tartalmazó tájékoztatást tesz közzé az Önkormányzat honlapján.

(3) A (2) bekezdés szerinti tájékoztatás megjelenéséről a polgármester a véleményezésre rendelkezésre álló határidő megjelölésével az 1. melléklet szerint felhívást tesz közzé a dokumentum típusától és az eljárás módjától függően.

**4. A partnerek által a tervezetre adott vélemények megadásának módja és határideje, továbbá azok nyilvántartásának módja**

**4. §**

(1) A közzétett tájékoztató alapján a Partnerek a (2) bekezdésben megadott határidőig véleményt nyilváníthatnak, javaslatot, észrevételt tehetnek

*a)* postai úton a Budapest Főváros II. Kerületi Polgármesteri Hivatal Főépítészének címezve (1024 Budapest, Mechwart liget 1. vagy 1277 Budapest 23. Pf. 21.);

*b)* elektronikus levélben a partnerseg@masodikkerulet.hu vagy a foepitesz@masodikkerulet.hu e-mail címeken;

*c)* személyesen a Hivatal Központi Ügyfélszolgálatnál (1023 Budapest, Margit utca 2-4. címen);

*d)* szóban a lakossági fórumon.

(2) Az észrevételeket, javaslatokat

*a)* a lakossági fórumtól számított 8 napon belül,

*b)* ha nincs lakossági fórum, a honlapon történő közzétételtől számított 8 napon belül,

*c)* a koncepció, a stratégia és a fejlesztési terv módosítása esetében a megkereséstől vagy a lakossági fórumtól számított 15 napon belül,

lehet papír alapon vagy elektronikusan megtenni.

(3) Az írásban beérkezett javaslatokat, véleményeket iktatás után a főépítész véleményével ellátva összesíti és az adott dokumentációra vonatkozó ügyirat részeként táblázatos formában feldolgozza. A lakossági fórumon elhangzottakról összefoglaló-emlékeztető készül, amelyet az adott dokumentációra vonatkozó ügyirat részeként kell tárolni. A név és cím nélkül érkezett észrevételeket figyelmen kívül lehet hagyni.

**5. A helyi partnerségi egyeztetés lezárásának módja**

**5. §**

(1) Ha a koncepció, a stratégia és a fejlesztési terv, a településrendezési eszközök és a rendezési terv, a kézikönyv és a településképi követelmények meghatározása településtervező bevonásával készül, akkor a Partnerektől beérkező észrevételek, vélemények, illetve javaslatok feldolgozását követően a táblázatokat a polgármester - a főépítész közreműködésével - szakmai véleményezés céljából megküldi a megbízott tervezőnek.

(2) A polgármester - a főépítész közreműködésével - előterjesztést készít a képviselő-testület illetékes bizottsága számára a beérkezett észrevételek, vélemények, illetve javaslatok elfogadására vagy elutasítására vonatkozóan. Az előterjesztésnek - a beérkezett észrevételekre vonatkozó összefoglaló javaslatok mellett - az elfogadásra nem javasolt észrevételekkel, véleményekkel, illetve javaslatokkal kapcsolatosan indokolást is kell tartalmaznia.

**6. §**

(1) Az 5. § (2) bekezdés szerinti döntést követően a polgármester - a főépítész közreműködésével - a döntésnek megfelelően gondoskodik az el nem fogadott észrevételek, vélemények, illetve javaslatok indokolását is tartalmazó tájékoztató 15 napon belül történő közzétételéről a www.masodikkerulet.hu honlapon.

(2) Az (1) bekezdés szerint összesített partneri vélemények - az Új-TRK 75. § (5) bekezdése alapján - feltöltésre kerülnek az Új-TRK szerinti E-TÉR egyeztetési felületére, és a feltöltéssel a helyi partnerségi egyeztetés lezárásra kerül.

**6. Záró rendelkezések**

**7. §**

Hatályát veszti a partnerségi egyeztetés szabályairól szóló 6/2017. (II. 24.) önkormányzati rendelet.

**8. §**

Ez a rendelet a kihirdetését követő napon lép hatályba.

|  |  |
| --- | --- |
| **Őrsi Gergely****polgármester** | **dr. Szalai Tibor****jegyző** |

*1. melléklet*

|  |  |  |  |  |
| --- | --- | --- | --- | --- |
|  | **A** | **B** | **C** | **D** |
| **1** | Dokumentum | Az eljárás fajtája | Tájékoztatási kötelezettség |
| **2** | előzetes tájékoztató eszközei | a véleményezés eszközei |
| **3** | Fejlesztési terv készítése | - | a, Budapest II. kerületi Polgármesteri Hivatal központi ügyfélszolgálatán, b, helyi lapban (Budai Polgár), c, önkormányzati honlapon (www.masodikkerulet.hu) | a, Budapest II. kerületi Polgármesteri Hivatal központi ügyfélszolgálatán, b, helyi lapban (Budai Polgár), c, önkormányzati honlapon (www.masodikkerulet.hu), d, lakossági fórumon |
| **4** | Fejlesztési terv, továbbáTelepülésfejlesztési koncepció és Integrált TelepülésfejlesztésiStratégia módosítása | - | önkormányzati honlapon (www.masodikkerulet.hu) | önkormányzati honlapon (www.masodikkerulet.hu) |
| **5** | Rendezési terv készítése ésmódosítása, továbbáTelepülésrendezési eszközmódosítása | általános | a, Budapest II. kerületi Polgármesteri Hivatal központi ügyfélszolgálatán, b, helyi lapban (Budai Polgár), c, önkormányzati honlapon (www.masodikkerulet.hu), d, lakossági fórumon | a, Budapest II. kerületi Polgármesteri Hivatal központi ügyfélszolgálatán, b, helyi lapban (Budai Polgár), c, önkormányzati honlapon (www.masodikkerulet.hu), d, lakossági fórumon |
| **6** | egyszerűsített | a, Budapest II. kerületi Polgármesteri Hivatal központi ügyfélszolgálatán, b, helyi lapban (Budai Polgár), c, önkormányzati honlapon (www.masodikkerulet.hu) | a, Budapest II. kerületi Polgármesteri Hivatal központi ügyfélszolgálatán, b, helyi lapban (Budai Polgár), c, önkormányzati honlapon (www.masodikkerulet.hu), d, lakossági fórumon |
| **7** | rövid | önkormányzati honlapon (www.masodikkerulet.hu) | a, Budapest II. kerületi Polgármesteri Hivatal központi ügyfélszolgálatán, b, helyi lapban (Budai Polgár), c, önkormányzati honlapon (www.masodikkerulet.hu) |
| **8** | Településképi Arculati Kézikönyvés Településképi rendeletkészítése és módosítása  | - | a, Budapest II. kerületi Polgármesteri Hivatal központi ügyfélszolgálatán, b, helyi lapban (Budai Polgár) c, önkormányzati honlapon (www.masodikkerulet.hu) | a, Budapest II. kerületi Polgármesteri Hivatal központi ügyfélszolgálatán, b, helyi lapban (Budai Polgár) c, önkormányzati honlapon (www.masodikkerulet.hu) d, lakossági fórumon |

Általános indokolás

A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről 419/2021. (VII. 15.) Korm. rendelet (a továbbiakban: Új-TRK) rendelkezései - a korábban hatályos rendelkezésekkel ellentétben - nem írják elő kötelezően, de továbbra is lehetővé teszik helyi partnerségi egyeztetés alkalmazását. A Kerületfejlesztési Bizottság 38/2022. (V. 24.) számú határozatában új partnerségi rendelet megalkotását javasolta azért, hogy „az Önkormányzat alkalmazza az Új-TRK szerinti ún. 'partnerségi egyeztetést'” az eddigi gyakorlat szerint, lehetővé téve a közvetlen és személyes kapcsolattartást a partnerekkel.

Részletes indokolás

**Az 1. §-hoz**

Meghatározza a helyi partnerségi egyeztetés célját és megjelöli a végrehajtási jogszabály vonatkozó részét.

**A 2. §-hoz**

Hivatkozva a kormányrendeletre felsorolja azok körét, akiket az önkormányzat partnerként elismer.

**A 3. §-hoz**

A nyilvánosság biztosításához bevezeti a Felhívást, melyet a rendelet 1. melléklete szerint tesz közzé a dokumentum típusától és az eljárás módjától függően.

**A 4. §-hoz**

A beérkező észrevételek, vélemények, javaslatok feldolgozásáról az elfogadás vagy az elutasítás megállapításának és indokolásának lehetőségéről, közzétételéről rendelkezik.

**Az 5. §-hoz és a 6. §-hoz**

A helyi partnerségi egyeztetés lezárásának a módjáról rendelkezik.

**A 7. §-hoz és a 8. §-hoz**

A Záró rendelkezésekben a rendelet hatályba lépésének időpontját megjelöli és a Képviselő-testület partnerségi egyeztetés szabályairól szóló 6/2017. (II. 24.) rendelet hatályon kívül helyezéséről rendelkezik.